

Številka: 900-1/22-28

Datum: 10.06.2024

**Z A P I S N I K**

16. redne seje Sveta Krajevne skupnosti Solkan, ki je bila v četrtek , 30. maja 2024, v Domu KS Solkan, Trg J. Srebrniča 7, s pričetkom ob 19. uri

Sejo je vodila predsednica Ksenija Brumat.

Na seji so bili prisotni: Branko Belingar, Ksenija Brumat, Tomaž Černe, Dejan Makarovič, Vidojka Harej, Boštjan Koršič, Emil Bašin

Opravičeno odsoten: Jernej Vidmar Bašin

Neopravičeno odsotna: Vasja Medvešček, Andrejka Prijon, David Podgornik

**D n e v n i r e d :**

1. Pregled in potrditev zapisnika 15. redne seje
2. Sprejetje in potrditev pravilnika o občasni uporabi prostorov
3. Sprejetje cenika za oddajo opreme v občasni najem
4. Problematika parkiranja cesta IX. korpusa
5. Razno

**Ad1**

Svetniki ugotovijo, da na zapisnik 15. redne seje ni pripomb in ga soglasno potrdijo.

**Ad2**

Predsednica svetnike seznani z obvestilom Mestne občine Nova Gorica o pripravi Pravilnika o občasni uporabi prostorov v lasti Krajevne skupnosti. Predlog pravilnika so svetniki prejeli po elektronski pošti. Sprejme se

**SKLEP:**  Pripravi se osnutek pravilnika in se ga pošlje na vpogled svetnikom.

**Ad3**

Predsednica predlaga, da bi bilo potrebno pripraviti tudi cenik za izposojo ostale opreme (gasilske mize, stoli, športna oprema na Karavli). Svetniki ugotovijo, da je cenik za gasilske komplete že sprejet, za postavitev cene za izposojo novih st za športno opremo pa so mnenja, da bi morala biti izposoja rekvizitov (košev in golov) všteta v ceno. Svetniki sprejmejo naslednji

**SKLEP:** Cena najema stola za prireditve je 2 eur z ddv-jem. Cena ure najema ploščadi na Karavli z rekviziti (koši, goli) je 15 eur z ddv-jem.

**Ad4**

Predsednica je na dnevni red na predlog svetnika Davida Podgornika njegov dopis za ureditev parkiranja na cesti IX. korpusa. Poudari, da so svetniki, ki so bili prisotni na obisku župana, z njim o tem že govorili. Tomaž Černe predlaga, da je potrebno na Mestno občino ponovno poslati dopis o problematiki parkiranja.

**SKLEP:** Svetniki se strinjajo s predlogom. Na Mestno občino se ponovno pošlje dopis o problematiki parkiranja na območju Krajevne skupnosti Solkan.

**Ad5**

* Opravičeno odsoten svetnik KS Jernej Vidmar Bašin je na Krajevno skupnost poslal predračun za obnovitev spominske table Begunci 1916-2016

**SKLEP:** Izvajalcu se izda naročilnico.

* Krajanka je predlagala, da se na žarnem pokopališču uredi ograja ob stopnicah do konca stopnic.

**SKLEP**: Branko Belingar bo preveril možno rešitev.

* Na Krajevno skupnost je krajanka naslovila pobudo za ureditev pločnika na Veliki poti, dodatno razsvetlitev pri Livarni ter nasutje gramoza na povezovalni poti pri Soških vilah.

**SKLEP**: Pobudo se pošlje na Mestno občino Nova Gorica v reševanje.

* Za popravilo strehe kotalkališča se je pridobilo ponudbo za sanacijo. Ker je vrednost ponudbe visoka, svetniki sprejmejo

**SKLEP**: Pridobi se dodatno ponudbo o kateri bodo svetniki odločali na naslednji seji.

* Za pomoč pri glasovanju za Participativni proračun 15.6.2024 bo na tajništvu KS Solkan dežurala tajnica.
* Tjaša Jug, najemnica bifeja karavla je na Krajevno skupnost poslala prošnjo za ureditev parkirišča s tamponom.

**SKLEP**: Boštjan Koršič uredi dovoz tampona

* Za zamenjavo oken na Cesti IX. korpusa 46 Branko Belingar pove, da bo izvajalec poslal dve ponudbi.
* Kulturno društvo Slavec je za prireditev Pesem pod Lipo, ki bo 22.6.2024 na Krajevno skupnost poslalo prošnjo za pomoč.

**SKLEP:** Svetniki so soglasni, da se jim odbori sredstva v višini 300,00 eur za pokritje materialnih stroškov pogostitve.

* Iz Mestne občine je prišla pobuda lastnika lokala na Trgu J. Srebrniča 9 v Solkanu, da se obstoječim parkirnim mestom omeji čas parkiranja na 1 uro.

**SKLEP:** Na Mestno občino se pošlje pozitivno mnenje na pobudo.

* Vidojka Harej svetnike obvesti, da se za 7.6.2024 v Osnovni šoli solkan pripravlja igrica, v kateri igrajo učenci osnovne šole.
* Tomaž Černe predlaga, da se na Mestno občino Nova Gorica pošlje pobudo, da se uredi ekološki otok na Tominčevi ulici.

**SKLEP:** Na Mestno občino se pošlje pobuda za ureditev ekološkega otoka.

V obdobju od prejšnje seje so bile izdane naslednje naročilnice:


* ELEKT Tavčar Miran s.p. – zamenjava glavne elektr. omarice v Domu KS
* Damijan Winkler s.p. – ureditev meteorne odvod. parkirni prostor Karavla
* MATTS d.o.o. – cev za zalivanje – športni park Žogica
* AVANT.si d.o.o.- podaljšanje domene 1 leto
* KURIVO GORICA d.d. - lak in razredčilo
* ŽELVA d.o.o. – 2 x letno košnja v Športni coni Žogica
* Društvo Ljubiteljsko gledališče Šetra Simonitija – Soudeležba kritja storoškov pri izvedbi revitala Ljubke Šorli Bratuž na Sveti Gori
* ELEKT Tavčar Miran – premestitev glavnega števca za Dom KS iz kleti na vidno mesto in vgraditev digit. števca
* ATLAS OPREMA d.o.o. – prenosno ozvočenje
* LATAN d.o.o. – namestitev in ureditev označevalne table Begunci 1916-2016

Seja je bila zaključena ob 20.50

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

